**O R D I N Nr. \_\_\_\_\_**

**privind modificarea şi completarea Regulamentului de organizare şi funcţionare a Ministerului Justiţiei, aprobat prin Ordinul ministrului justiţiei nr. 120/C/2011, cu modificările şi completările ulterioare**

**Ministrul Justiţiei,**

Având în vedere Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare;

În temeiul dispoziţiilor art. 13 şi art. 23 alin. (3) din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare,

**Emite următorul**

# O R D I N

Art. I **-** Regulamentul de organizare şi funcţionare a Ministerului Justiţiei, aprobat prin Ordinul ministrului justiţiei nr. 120/C/2011, publicat în Monitorul Oficial al României, Partea I, nr. 116 din 16 februarie 2011, cu modificările şi completările ulterioare, se modifică şi se completează după cum urmează:

La art. 472 alin. (2) și (3) se modifică și vor avea următorul cuprins:

”(2) Comisia este constituită din 3 membri, din rândul personalului de specialitate juridică asmilat judecătorilor și procurorilor din Ministerul Justiţiei sau al altui personal cu pregătire juridică din minister, și un secretar din cadrul aparatului propriu.

(3) Din Comisie fac parte și 3 membri supleanți, numiți după aceleași reguli și criterii ca și membrii Comisiei, precum și un secretar supleant”.

Art. II– Compartimentele din cadrul Ministerului Justiţiei vor aduce la îndeplinire dispoziţiile prezentului ordin.

Art. III **–** Prezentul ordin se publică în Monitorul Oficial al României, Partea I.

**București**

**Ministrul Justiției**

**Tudorel TOADER**